
Hrvatski zavod za javno zdravstvo 
Zagreb, 07. 10. 2021., verzija 2. 


Upute u vezi EU digitalne COVID potvrde ili predočenje odgovarajućeg drugog dokaza 
o cijepljenju, preboljenju odnosno testiranju u sustavu zdravstva za pacijente 


Izmjene u odnosu na raniju verziju: 


- izuzeće od potrebe za testiranjem za osobe koje su preboljele COVID-19 ili potpuno 
cijepljene, a nemaju simptome bolesti 1 nisu bile u bliskom kontaktu sa zaraznom osobom 
produljuje se na 12 mjeseci. 


Stožer civilne zaštite Republike Hrvatske 28. rujna 2021. godine donio je Odluku o uvođenju 
posebne sigurnosne mjere koju su zdravstvene ustanove, trgovačka društva koja obavljaju 
zdravstvenu djelatnost i privatni zdravstveni djelatnici obvezni provoditi prilikom prijema 
pacijenata koja je u primjeni od 4. listopada 2021. godine, te je 5. listopada 2021. donio Odluku 
o izmjeni Odluke o uvođenju posebne sigurnosne mjere koju su zdravstvene ustanove, 
trgovačka društva koja obavljaju zdravstvenu djelatnost i privatni zdravstveni djelatnici 
obvezni provoditi prilikom prijema pacijenata (u daljnjem tekstu: Odluka) koja se primjenjuje 
od 7. listopada 2021. 


Odlukom se obvezuju zdravstvene ustanove, trgovačka društva koja obavljaju zdravstvenu 
djelatnost i privatni zdravstveni radnici da prilikom prijema pacijenata zatraže predočenje EU 
digitalne COVID potvrde ili odgovarajućeg drugog dokaza* o cijepljenju, preboljenju odnosno 
testiranju (dalje u testu: drugi dokazi) s ciljem suzbijanja bolesti COVID — 19. 


Uzimajući u obzir sveobuhvatnost i dostupnost zdravstvene skrbi, tijek epidemije bolesti 
COVID-19, 14-dnevnu kumulativnu incidenciju novozaraženih u svim županijama te široku 
dostupnost cjepiva kao 1 cijepljenje koje je u fazi širokog obuhvata pučanstva, skrećemo vam 
pozornost na nužne mjere važne za postizanje visoke razine sigurnosti u bolničkim i svim 
ostalim zdravstvenim ustanovama koju treba osigurati korisnicima zdravstvene zaštite. 


Temeljne postavke: 

EU digitalna COVID potvrda ili drugi dokazi za pacijente u sustavu zdravstva s ciljem 
suzbijanja bolesti COVID — 19 i sprječavanja nozokomijalne infekcije uvodi se u primjenu u: 
e zdravstvenim ustanovama, 

* trgovačkim društvima koja obavljaju zdravstvenu djelatnost i 

* kod privatnih zdravstvenih radnika. 

*Drugi dokazi (umjesto EU digitalne COVID potvrde) odnose se na: 


osobe koje su preboljele bolest COVID-19 i dijagnoza im je postavljena na temelju brzog 
antigenskog testa unazad 12 mjeseci, što se dokazuje potvrdom liječnika primarne 
zdravstvene zaštite koju isti izdaje na temelju nalaza brzog antigenskog testa. 

osobe koje su imale dijagnosticirane COVID bolesnike u obitelji i imale su s tim oboljelima 
kontakte, proglašavane su takozvanim vjerojatnim slučajem te im bolest nije 
dijagnosticirana laboratorijskim testom, što se dokazuje potvrdom liječnika primarne 
zdravstvene zaštite o preboljenju unutar 12 mjeseci, a na temelju medicinske 
dokumentacije. 

osobe kojima je bolest COVID-19 dijagnosticirana PCR testom prije više od _ 6 mjeseci, a 
manje od 12 mjeseci što se dokazuje potvrdom o preboljenju izdanom od liječnika primarne 
zdravstvene zaštite ili nalazom PCR testa ne starijim od 12 mjeseci. 

osobe koje su preboljele bolest COVID-19, bolest im je dijagnosticirana PCR-om, BAT- 
om ili su bili vjerojatni slučaj, a cijepljene su jednom dozom cjepiva unutar 8 mjeseci od 
preboljenja te nije prošlo više od 12 mjeseci od primitka prve doze što se dokazuje 
potvrdom liječnika primarne zdravstvene zaštite o preboljenju ili nalazom pozitivnog PCR 
testa i potvrdom o cijepljenju jednom dozom cjepiva protiv bolesti COVID-19 pri čemu je 
datum cijepljenja unutar 8 mjeseci od preboljenja, a nije prošlo više od 12 mjeseci od 
cijepljenja. 


Usporedba s dosadašnjom praksom: 

Obveze koje proizlaze za pacijente sukladno Odluci nisu različite od dosadašnjih preporuka 
Hrvatskog zavoda za javno zdravstvo - POSTUPANJE S OBOLJELIMA, BLISKIM 
KONTAKTIMA OBOLJELIH I PREKID IZOLACIJE I KARANTENE (Verzija 10.) od 15. 
srpnja 2021. — (https://www.hzjz.hr/wp-content/uploads/2020/03/Postupanje-s-oboljelima- 
bliskim-kontaktima-oboljelih-i-prekid-izolacije-i-karantene-5.pdf) u točki 2.2.b. prema čemu je 
nužno testirati sljedeće asimptomatske osobe: 


Bolesnici u kojih se planira hospitalizacija kao i bolesnici u kojih se planira provođenje 
dijagnostičko-terapijskih postupaka koji generiraju aerosol u specijalističko-konzilijarnoj 
ili bolničkoj zdravstvenoj zaštiti. Dodatno, i drugi bolesnici koji zahtijevaju medicinsku 
skrb, ali samo ako se na temelju trijaže procijeni visoki rizik izloženosti infekciji. 

Ako je osoba unazad devet mjeseci imala laboratorijski potvrđenu bolest COVID-19; ili ako 
je unazad devet mjeseci primila drugu dozu cjepiva protiv COVID-19 (u slučaju J&J 
cjepiva, dovoljna je jedna doza); nije potrebno testiranje prema gore navedenim 
indikacijama, ako nema jasnih simptoma bolesti. 

Ako je osoba imala laboratorijski potvrđen COVID-19 i primila jednu dozu cjepiva protiv 
COVID-19 unutar osam mjeseci od preboljenja, izuzeće od potrebe testiranja prema gore 
navedenim indikacijama se produljuje na devet mjeseci od primitka cjepiva ako nema 
simptome bolesti (imunokompromitirane osobe i stariji od 65 trebaju primiti dvije doze 
cjepiva neovisno o preboljenju). 

Odlukom se omogućuje da navedeno iz dokumenta POSTUPANJE S OBOLJELIMA, 
BLISKIM KONTAKTIMA OBOLJELIH I PREKID IZOLACIJE I KARANTENE pacijent 
dokaže EU digitalnom COVID potvrdom ili predočenjem odgovarajućeg drugog dokaza, dok 
se temeljem dokumenta POSTUPANJE S OBOLJELIMA, BLISKIM KONTAKTIMA 
OBOLJELIH I PREKID IZOLACIJE I KARANTENE dokazivalo isključivo temeljem drugih 
dokaza. 


Trijaža: 

Za sve pacijente, osobe u pratnji, osobe koje dolaze u posjetu hospitaliziranim osobama, 
roditelje/skrbnike koji borave u smještaju s djecom i pratnja pri porodu kod ulaza u bolničku i 
specijalističko-konzilijarnu zdravstvenu zaštitu neovisno o tome posjeduju li EU digitalnu 
COVID potvrdu, najprije se provodi trijaža (anamnestički podaci o postojanju simptoma 
kompatibilnih s COVID-19, o boravku u zemlji/području s visokom incidencijom bolesti, o 
sudjelovanju na većim okupljanjima na kojima se nisu poštivale mjere za sprječavanje širenja 
kapljičnih infekcija; sve to unazad 14 dana). 

Ako se na temelju trijaže procijeni visoki rizik izloženosti infekciji, pacijente je ako je moguće 
organizirati, potrebno testirati (BAT ili PCR). Pacijente je obavezno potrebno testirati ako bi 
odgoda pružanja zdravstvene zaštite mogla narušiti zdravstveno stanje. 

Ako se na temelju trijaže procijeni visoki rizik izloženosti infekciji, osobe u pratnji, osobe koje 
dolaze u posjetu hospitaliziranim osobama, roditelje/skrbnike koji borave u smještaju s djecom 
i pratnja pri porodu ne mogu ući u zdravstvenu ustanovu osim ako se radi o nužnoj osobi u 
pratnji maloljetnih pacijenata i nužnoj osobi u pratnji odrasle osobe koja se zbog narušenog 
zdravstvenog stanja ne može sama bez pratnje sigurno kretati u zdravstvenoj ustanovi. Nužnoj 
osobi u pratnji maloljetnih pacijenata i nužnoj osobi u pratnji odrasle osobe koja se zbog 
narušenog zdravstvenog stanja ne može sama bez pratnje sigurno kretati u zdravstvenoj 
ustanovi, potrebno je omogućiti testiranje (BAT ili PCR), te u slučaju pozitivnog nalaza nije 
moguć ulazak u zdravstvenu ustanovu. 


Pacijenti: 

EU digitalna COVID potvrda ili predočenje odgovarajućeg drugog dokaza za pacijente u 

sustavu zdravstva traži se:** 

* Kod planiranih hospitalizacija (nisu uključene dnevne bolnice osim kod postupaka koji 
generiraju aerosol). 

e Kod planiranih  dijagnostičko-terapijskih postupaka koji generiraju aerosol u 
specijalističko-konzilijarnoj ili bolničkoj zdravstvenoj zaštiti. 

* Iznimno, u bolničkoj 1 specijalističko-konzilijarnoj zdravstvenoj zaštiti kod pregleda, 
planiranih i drugih boravaka u dnevnoj bolnici i dijagnostičkih i terapijskih postupaka koji 
ne generiraju aerosol ako se na temelju trijaže procijeni visoki rizik izloženosti infekciji. 


EU digitalna COVID potvrda ili predočenje odgovarajućeg drugog dokaza za pacijente u 

sustavu zdravstva ne traži se: 

e  **Ako bi odgađanje prijema narušilo zdravstveno stanje, već se pacijenti zaprimaju, 
izoliraju, testiraju, te im se u slučaju pozitivnog nalaza pruža odgovarajuća zdravstvena 
skrb u izolaciji. 


Eg 
* U svim djelatnostima na primarnoj razini zdravstvene zaštite. 

* U bolničkoj i specijalističko-konzilijarnoj zdravstvenoj zaštiti kod pregleda, planiranih i 
drugih boravaka u dnevnoj bolnici i dijagnostičkih 1 terapijskih postupaka koji ne 
generiraju aerosol. 

* Kod pružanja hitne medicinske pomoći. 

e Kod pružanja zdravstvene skrbi zbog sumnje na COVID-19 ili zbog potvrđene bolesti 
COVID-19. 


Pratnja i posjete: 

Pratnja pri porodu, roditelji/skrbnici koji borave u smještaju s djecom te osobe koje dolaze u 
pratnji pacijenata i u posjete hospitaliziranim pacijentima obvezni su EU digitalnu COVID 
potvrdu ili odgovarajući dokaz o cijepljenju, preboljenju odnosno testiranju predočiti na uvid 
ovlaštenoj osobi pružatelja zdravstvene zaštite. Pratnja pri porodu, te osobe koje dolaze u pratnji 
pacijenata i u posjete hospitaliziranim pacijentima, a nisu preboljeli bolest COVID-19 unazad 
12 mjeseci te nisu cijepljeni, sami plaćaju testiranje te se testiraju prije dolaska u zdravstvenu 
ustanovu, dok roditelji/skrbnici koji borave u smještaju s djecom na teret HZZO-a, testiraju se 
također na teret HZZO-a temeljem uputnice izabranog liječnika. 


EU digitalnu COVID potvrdu ili odgovarajući dokaz o cijepljenju, preboljenju odnosno 
testiranju nisu obvezne predočiti nužne osobe u pratnji maloljetnih pacijenata, kao i nužne 
osobe u pratnji odraslih osoba koje se zbog narušenog zdravstvenog stanja ne mogu same bez 
pratnje sigurno kretati u zdravstvenoj ustanovi. 


EU digitalnu COVID potvrdu ili odgovarajući dokaz o cijepljenju, preboljenju odnosno 
testiranju nisu obvezna predočiti djeca u dobi do 12 godina koja su u pratnji pacijenata jer 
nemaju s kime ostati kod kuće, kao i djeca u dobi do 12 godina u posjeti hospitaliziranim 
roditeljima/skrbnicima, braći i sestrama. 


Organizacijska pitanja: 

Sukladno Odluci svi ravnatelji zdravstvenih ustanova moraju osigurati dovoljne količine brzih 
antigenskih testova te ujedno na vrijeme organizirati prostore za provjeru EU digitalne COVID 
potvrde ili odgovarajućeg drugog dokaza o cijepljenju, preboljenju odnosno testiranju odnosno 
za provedbu testiranja vodeći računa o: 

* prostornim i organizacijskim mogućnostima ustanove 

vrsti ustanove 

rasporedu i obimu rada, radnom vremenu i poslovima 

specifičnostima strukture zaposlenih 

vrsti zdravstvenih usluga. 


Zdravstvena ustanova kad god je moguće treba organizirati obavljanje PCR ili BAT 
dijagnostiku SARS-CoV-2 pacijentima u svojoj ustanovi, da se izbjegne opterećivanje sustava 
temeljenog na uputnicama izabranog liječnika. Izuzetak mogu biti planirane hospitalizacije i 
planirani  dijagnostičko-terapijski postupci koji generiraju aerosol u  specijalističko- 
konzilijarnoj ili bolničkoj zdravstvenoj zaštiti čije odgađanje u slučaju pozitivnog nalaza neće 

narušiti zdravstveno stanja pacijenta ako pacijent putuje kako bi se izbjeglo nepotrebno 
putovanje. 


U dnevnim bolnicama, te kod vremenski zahtjevnijih dijagnostičkih i terapijskih postupaka kod 
kojih se okupljaju imunokompromitirani pacijenti 1 pacijenti izrazito vulnerabilnog 
zdravstvenog stanja, zdravstvena ustanova može organizirati BAT dijagnostiku te za pozitivne 
pacijente zdravstvenu zaštitu, kada je god moguće, pružiti u izolaciji. 


Kontraindikacije za cijepljenje: 

Testiranje je obvezno i za osobe koje se zbog kontraindikacija ne smiju cijepiti, a uputnicu za 
testiranje im izdaje izabrani liječnik primarne zdravstvene zaštite ili se testiraju u zdravstvenoj 
ustanovi predočenjem potvrde o postojanju kontraindikacija i nemogućnosti dovršenja 
ciklusa cijepljenja s cjepivom protiv COVID-19. 


Ova uputa ažurirat će se u skladu s preporukama i uputama Hrvatskog zavoda za javno 
zdravstvo koje će se donositi za vrijeme važenja Odluke. 


Preporuka uporabe osobne zaštitne opreme i primjene općih protuepidemijskih mjera 


1. Neovisno o cijepnom statusu zaposlenika i pacijenta, zdravstveni radnik koristi osobnu 
zaštitu opremu koja ovisi o tipu aktivnosti koju provodi: niža razina sigurnosti kod intervjua 
kada je moguće održavati fizičku distancu, viša razina zaštite kod postupaka koji zahtijevaju 
bliski kontakt s pacijentom i visoka razina zaštite kod postupaka koji generiraju aerosol i kod 
sumnje na bolest COVID-19 odnosno COVID pozitivne pacijente. 

2, Pacijent kod boravka u dnevnoj bolnici i specijalističko-konzilijarnoj zdravstvenoj 
ustanovi kada je god moguće, s obzirom na zdravstveno stanje i značajke dijagnostičko- 
terapijskog postupka, nosi masku neovisno o cijepnom statusu i posjedovanju digitalne COVID 
potvrde ili drugog dokaza te se u zdravstvenoj ustanovi zadržava koliko je minimalno 
neophodno. 

GA Osobe u pratnja pri porodu, osobe koje dolaze u pratnji pacijenata i u posjete 
hospitaliziranim pacijentima cijelo vrijeme boravka u zdravstvenoj ustanovi nose masku. 
Roditelji/skrbnici koji borave u smještaju s djecom nose masku kada je god to moguće te ne 
nose masku kod jela, održavanja higijene i kad spavaju, a posebno dosljedno i pravilno nose 
masku kada u sobu ulaze osobe koje inače ne borave u toj sobi te kod kretanja zdravstvenom 
ustanovom. Osobe u pratnja pri porodu, osobe koje dolaze u pratnji pacijenata 1 
roditelji/skrbnici koji borave u smještaju s djecom u odnosu na sve druge osobe osim pacijenta 
zbog kojeg su u zdravstvenoj ustanovi, održavaju kada je god moguće fizičku udaljenost od 2 
metra. Osobe u posjete hospitaliziranim pacijentima cijelo vrijeme boravka u zdravstvenoj 
ustanovi kada god je moguće održavaju fizičku distancu od 2 m u odnosu na sve ostale osobe 
kao i u odnosu na pacijenta kojima su u posjeti. 

4. EU digitalnu COVID potvrdu ili odgovarajući dokaz o cijepljenju, preboljenju 
odnosno testiranju nisu obvezna predočiti djeca u dobi do 12 godina koja su u pratnji pacijenata 
jer nemaju s kime ostati kod kuće, kao 1 djeca u dobi do 12 godina u posjeti hospitaliziranim 

roditeljima/skrbnicima, braći 1 sestrama. Djeca u dobi do 2 godine ne nose masku. Djeca od 
navršene druge godine do dvanaeste godina života pod nadzorom roditelja/staratelja nose 
masku primjereno dobi i zdravstvenom stanju. Sva djeca održavaju distancu u odnosu na 
nepoznate osobe koliko je moguće primjereno dobi i zdravstvenom stanju pod nadzorom 
roditelja/staratelja. 

Bi Inzistira se na pojačanoj i dosljednoj higijeni ruku, kašljanja 1 kihanja, izbjegavanju 
rukovanja i drugih fizičkih kontakata koji nisu nužni za sve prisutne te prozračivanju prostora. 


